Juan Pinzás

Juan Pinzás Cerqueira, nado en Vigo o 26 de novembro de 1955Ficha en IMDb. é un guionista, produtor e director de cinema galego.

 Traxectoria 
Estudou no Instituto de Estudos Electrónicos de Vigo para logo marchar a Madrid, onde rodou filmes en Super 8. O cineasta Ismael González Díaz contratouno como actor e axudante de dirección, co que conseguiu produción para a curtametraxe Opus I Homo Hominis. En 1982 fundou xunto á súa esposa Pilar Sueiro a produtora cinematográficas PS Films (Pilar Sueiro Films), así como Atlántico Films en 1984.

En 1986 conseguiu dirixir a súa primeira longametraxe, La gran comedia, con Rosalía Dans, José Luis López Vázquez e Luis Escobar. Tardaría cinco anos en poder realizar o seu segundo filme.

En 2000 converteuse no único director español que se adheriu aos postulados artísticos do Dogma 95 cos que rodou unha triloxía de filmes iniciada con Era outra vez.

É o pai do compositor de bandas sonoras Juan Manuel Sueiro.

 Filmografía 
 Longametraxes 
 1985: La gran comedia. Exhibida no Festival Internacional de Cine de San Sebastián.
 1991: O xogo das mensaxes invisibles, con Antonio Ferrandis, adaptación da novela de Álvaro Pombo El hijo adoptivo. Premio Glauber Rocha ao Mellor Filme no Festival Internacional de Cinema de Figueira da Foz.
 1995: La leyenda de la doncella. Colón de Prata do Festival de Cine Iberoamericano de Huelva.
 2000: Era outra vez. Primeiro filme da triloxía Dogma.
 2002: Días de voda, segundo filme da triloxía Dogma. Mellor director e actor (Javier Gurruchaga) nos Premios ACE.
 2005: O desenlace, última da triloxía Dogma. Premio Especial do Xurado de LaCinemaFe (Latin American Cinema Festival), mellor actor nos premios ACE José Sancho, mellor guión no Miami Latin Film Festival.
 2009: Las imágenes perdidas. La otra mirada (documental no que participaron Paul Naschy e Javier Gurruchaga).
 2013: New York Shadows.Sinopse en Atlántico Films Con Lindsey Ireland e Javier Gurruchaga).

 Curtametraxes 
 En Super 8 (1977-1980) 
 Mónica
 Aconteceu en Galicia
 O derradeiro Fiana
 Amanece en Vigo
 Reflexión
 Ensueños

 En 35 mm 
 Opus I Homo Hominis (1981), mención especial no Festival Internacional de Cine Documental e Curtametraxes de Bilbao.
 Augurio
 Virginal
 Vestida de fiesta
 Una historia gallega
 El tubo de rayos catódicos
 Cien puntos para Julián Pintos
 La tercera mujer
 Añoranzas
 Juego decisivo
 La esfera
 Gula
 Mujer, mujer
 Carmín
 Hechizo
 El rito
 Muñeca de azul
 Cinefilia

 Notas 

 Véxase tamén 
 Ligazóns externas 
 Biografía na páxina oficial da produtora Atlántico Films.

Categoría:Directores de cinema de Galicia
Categoría:Nados en Vigo
Categoría:Nados en 1955
Categoría:Personalidades de Galicia sen imaxes